**RADA ŠKOLY PRI ZŠ SEVERNÁ 21**

**V MOLDAVE NAD BODVOU**

**VÝROČNÁ SPRÁVA**

RADY ŠKOLY PRI ZŠ SEVERNÁ 21 V MOLDAVE NAD BODVOU

ZA ROK 2016

**OBSAH:**

1. Úvod
2. Činnosť Rady školy pri ZŠ Severná 21 v Moldave nad Bodvou
3. Záver

**Úvod:**

**Rada školy**(ďalej RŠ) pri ZŠ Severná 21 v Moldave nad Bodvou v zložení viď. Štatút rady školy pracuje od 11.apríla 2016.

Podmienky vzniku a právne postavenie RŠ upravuje zákon

 č. 596/2003 Zb. o štátnej správe v školstve a v školskej samospráve a o zmene a doplnení niektorých zákonov v znení neskorších predpisov s pôsobnosťou na štvorročné obdobie.

**Činnosť RŠ** sa riadi Štatútom RŠ pri ZŠ Severná 21 v Moldave nad Bodvou.

**RŠ** je iniciatívnym a poradným samosprávnym orgánom, ktorý sa vyjadruje a presadzuje záujmy v jej kompetencii, záujmy žiakov, pedagogických a ostatných zamestnancov v oblasti vzdelávania a výchovy. RŠ plní kontrolnú funkciu voči riaditeľstvu ZŠ Severná 21 a vyjadruje sa k činnosti školy.

**Výročná správa** dáva priestor pre vyhodnotenie práce za rok 2016.

**Činnosť RŠ pri ZŠ Severná 21 v Moldave nad Bodvou**

**za rok 2016:**

V roku 2016 sa konalo **šesť** zasadnutí RŠ.

Prvé zasadnutie RŠ v tomto roku sa uskutočnilo dňa **29. februára** **2016**. Zasadnutie otvorila a viedla predsedníčka RŠ Mgr. S. Strámová. Na tomto zasadnutí si prítomní členovia RŠ vypočuli **Výročnú správu o činnosti RŠ**, ktorú aj jednohlasne schválili.

Pani riaditeľka podala informáciu o výchovno- vzdelávacej činnosti školy

za I. polrok šk. roku 2015/2016. V správe boli zahrnuté okrem výchovno – vzdelávacej činnosti aj všetky aktivity školy za I. polrok šk.r. 2015/2016.

P. predsedkyňa RŠ informovala prítomných členov RŠ o tom, že sa končí štvorročné funkčné obdobie RŠ, poďakovala im za spoluprácu a informovala ich o stanovenom termíne volieb do RŠ.

Ďalšie zasadnutie RŠ sa konalo dňa **30. marca 2016.**

P. predsedkyňa informovala členov RŠ o uplynutí štvorročného funkčného obdobia RŠ a o následnej príprave a priebehu Volieb do RŠ.

Na tomto zasadnutí prítomní členovia Rada školy jednohlasne schválili Dodatok k Štatútu RŠ o Spôsobe voľby členov RŠ. Zároveň sa oboznámili so zložením a funkciou členov mandátovej a volebnej komisie.

Tretie zasadnutie sa uskutočnilo **11.apríla 2016.** Bola to ustanovujúca schôdza novozvolených členov RŠ na nastávajúce štvorročné funkčné obdobie. Za predsedu RŠ bola zvolená Mgr. S. Strámová.

Štvrté zasadnutie sa konalo **15. júna 2016.** Na tomto zasadnutí sa prejednával a schvaľoval Štatút RŠ – dokument, ktorým sa RŠ riadi vo svojej činnosti. Členovia RŠ sa dohodli na harmonograme zasadnutí RŠ, ktoré sa budú konať štvrťročne alebo podľa potreby.

Piate zasadnutie sa uskutočnilo **30. augusta 2016.** Zasadnutie otvorila a viedla predsedkyňa RŠ Mgr. S. Strámová.

P. riaditeľka Mgr. Helena Dubinská predložila Správu o výchovno – vzdelávacej činnosti za školský rok 2015/2016. Všetci prítomní členovia RŠ túto správu jednohlasne schválili.

Hlavným bodom programu bol Inovovaný Školský vzdelávací program na rok 2016/2017, ktorý po predložení a následnej diskusii prítomní členovia RŠ jednohlasne schválili.

Šieste zasadnutie sa uskutočnilo **12. decembra 2016.** Na tomto zasadnutí prebehli voľby zástupcov rodičov do Obecnej školskej rady v Moldave nad Bodvou – za zástupcu rodičov bola zvolená Mgr. Kristína Oravcová.

P. riaditeľka Mgr. Helena Dubinská podala Správu o výchovno – vzdelávacej činnosti, jej výsledkoch a podmienkach školy za I. štvrťrok šk. roka 2016/2017.

Zo všetkých zasadnutí bola vyhotovená zápisnica. Na všetkých zasadnutiach RŠ bola prítomná riaditeľka školy, ktorá RŠ predkladala správy a informácie podľa požiadaviek RŠ.

Predsedníčka RŠ sa poďakovala členom za doterajšiu prácu a zaželala veľa tvorivých nápadov na zlepšenie chodu školy.

**ZÁVER:**

Táto výročná správa je dostupná všetkým členom RŠ, pedagogickým i nepedagogickým pracovníkom, ktorí si ju môžu vyžiadať u predsedníčky RŠ a zároveň je umiestnená v zborovni ZŠ Severná 21 a zverejnená na webovej stránke školy : http://www.zs2moldava.edupage.org.

**RŠ pri ZŠ Severná 21**:

Predseda: Mgr. Sylvia Strámová

**Kontakt:**

ZŠ Severná 21

Moldava nad Bodvou

045 01

**Tel.:**055/4603109

**Fax:**055/4898099

**e-mail:**zsmoldava@szm.sk